নিজেই টুইট করে জানিয়েছিলেন নিজের ‘বিরল অসুখ’-এর কথা। কিন্তু কী সেই অসুখ, তা খোলসা করে বলেননি। অভিনেতা ইরফান খানের সেই অসুখের জল্পনাই এবার নতুন মোড় নিল।
সম্প্রতি ইরফানের পরিস্থিতি নিয়ে মুখ খুলেন তাঁর স্ত্রী সুতপা শিকদার। শনিবার মধ্যরাতে সোশ্যাল মিডিয়ায় পোস্ট করে তিনি অভিনেতার ভক্তদের, তাঁর  শারীরিক অবস্থা নিয়ে গুজব রটানো বন্ধ করার আবেদন করেন।

এই বিষয়ে অন্যান্য খবর

ইরফানের অসুস্থতা নিয়ে মারাত্মক জল্পনা, খবরের সত্যতা নিয়েই থাকছে প্রশ্ন
‘বিরল রোগে’ আক্রান্ত ইরফান খান, রহস্যে মোড়া খারাপ খবর জানালেন নিজেই


পোস্টে তিনি লিখেছেন, ‘‘আমার প্রিয় বন্ধু এবং স্বামী একজন যোদ্ধা, যিনি জীবনের সমস্ত প্রতিবন্ধকতাকে সাহসের সঙ্গে অতিক্রম করে এসেছেন এতদিন। আমার স্বামীর প্রতি আপনাদের অঢেল ভালবাসার জন্য আমি চির ঋণী থাকব। শুধু একটাই অনুরোধ, ওঁর মঙ্গল কামনা করুন।’’
দেখে নিন সুতপার সেই টুইট—

অভিনেতার ‘বিরল অসুখ’ নিয়ে ইতিমধ্যেই অনেক জল্পনার সৃষ্টি হয়েছে টিনসেল টাউনে। কিছুদিন আগেই এক গণমাধ্যমের প্রতিবেদনে প্রকাশ পেয়েছিল যে, ইরফানের ব্রেনে একটি জটিল টিউমার। সেই জন্য তিনি মুম্বইয়ের কোকিলাবেন হাসপাতালে চিকিৎসাধীন।
কিন্তু ইরফানের সহ অভিনেতা সোনম কপূর, নিমরত কউর, বলিউডের বাণিজ্য বিশারদ কোমল নাহাতা সম্প্রতি সোশ্যাল মিডিয়ায় টুইট করে অভিনেতার ক্যানসার হওয়ার প্রসঙ্গকে গুজব বলে জানিয়েছেন। ইরফানও নিজের টুইটে বলেছিলেন যে, সময় মতো তিনি ভক্তদের সব কথা জানাবেন।

Although IrrfanKhan is unwell, all malicious news being spread about him and his condition since an hour or two are untrue. Likewise, all other horrendous news relating to his hospitalisation are fake. By God’s grace, Irrfan is in Delhi and that’s the only truth.
— Komal Nahta (@KomalNahta) March 6, 2018


🙏🏻 pic.twitter.com/JXD8NKwH3D
— Irrfan (@irrfank) March 5, 2018

অভিনেতার অসুখের কথার সত্যতা এখনও সঠিক ভাবে যাচাই করা যায়নি। তবে ভক্তদের অঢেল ভালবাসার জোরেই তাঁদের ‘পাই পটেল’ সম্পূর্ণ সুস্থ হয়ে উঠবেন, এমনই আশা করা যায়।